《清暑殿》
宋代·马之纯

见说当持百尺梁，四围修竹翠云长。
正当盛暑都无热，不有薰风亦自凉。
那与人间同日月，直疑天上两阴阳。
有时更取龙皮浸，凛凛如飞六月霜。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。